《对厅口号》
宋代·喻良能

欢声喜气溢黄堂，解愠风清化日长。
簪绂尽倾千里目，冕旒遥祝万年觞。
韵敲碧玉檀栾嫩，色斗红妆菡萏香。
共庆庞恩新浃洽，圣君文母寿无疆。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。